Source: https://ficek.sk/spatvzatie-trestneho-oznamenia-18165
Timestamp: 2020-02-17 09:39:35+00:00
Document Index: 15938561

Matched Legal Cases: ['§ 49', '§ 211', '§ 157', '§ 167', '§ 177', '§ 212', '§ 213', '§ 215', '§ 216', '§ 221', '§ 231', '§ 235', '§ 236', '§ 237', '§ 239', '§ 240', '§ 245', '§ 247', '§ 283', '§ 345', '§ 360', '§ 373', '§ 375', '§ 363', '§ 211']

[2020] Späťvzatie trestného oznámenia | Právna Poradňa
Späťvzatie trestného oznámenia
Odpovedané dňa: 6. 9. 2016
Otázka: Späťvzatie trestného oznámenia
Dobrí večer. Budem strašne rada ak mi odpisete, veľmi mi s tým pomôžete. Môj priateľ má na rok podmienku za krádež alkoholu a teraz ho jedna pani udala za vyhrážanie, pretože ju skrtil. Pani nemá ziadne dôkazy, ešte povedala že jej pokradol veci, ani nato nemá dôkazy, ani svedkov. Pani to oľutovala a chcela by to stiahnuť, môže to urobiť? Ak nie na koľko rokov môže môj priateľ ísť sedieť do väzenia, je nejake riešenie aby ho nezavreli? Ďakujem za skorú odpoveď.
Odpoveď: Späťvzatie trestného oznámenia
v prvom rade je potrebné uviesť, že raz podané trestné oznámenie nie je možné vziať späť. O každom podanom trestnom oznámení sú orgány činné v trestnom konaní povinné náležite konať a zisťovať, či sa stal skutok, ktorý je predmetom trestného oznámenia, či tento skutok je trestným činnom, kto ho spáchal a pod. Osoba, ktorá podala trestné oznámenie (oznamovateľka) preto nemôže podané trestné oznámenie pre podozrenie zo spáchania trestného činu vyhrážania vziať späť.
Samozrejme, oznamovateľka môže orgánu konajúcemu trestné konanie oznámiť, že skutok, pre ktorý podala trestné oznámenie si vymyslela. V takomto prípade sa ale oznamovateľka jednak vystavuje riziku, že bude voči nej vznesené obvinenie pre podozrenie zo spáchania trestného činu krivého obvinenia a rovnako ani orgány činné v trestnom konaní nie sú nijakým spôsobom viazané takýmto prípadným oznámením, pretože tie sú povinné zisťovať vždy skutkový stav veci nezávisle od návrhov a oznámení rôznych subjektov.
Čo sa týka samotného trestu, ak by bol Váš priateľ jednak uznaný za vinného zo spáchania trestného činu, ktorého sa dopustil počas skúšobnej doby (podmienečného odkladu výkonu trestu odňatia slobody), podľa judikatúry sa má za to, že takýto páchateľ sa v skúšobnej dobe neosvedčil, čo má za následok nariadenie výkonu trestu odňatia slobody. V prípade, ak by bol Váš priateľ uznaný za vinného zo spáchania trestného činu počas skúšobnej doby, bol by preto povinný vykonať jednak trest za krádež, ktorý mu bol podmienečný odložený a jednak aj trest za nový trestný čin, ktorého sa dopustil v skúšobnej dobe. Pri spáchaní trestného činu v skúšobnej dobe naviac už nie je možné výkon trestu odňatia slobody (ak je za ďalší trestný čin súdom uložený) podmienečne odložiť (§ 49 ods. 2 Trestného zákona). Konkrétne druhy trestov ani ich výmeru nie je možné bez poznania ďalších podrobností prípadu prezumovať.
Podotázka: Späťvzatie trestného oznámenia (Trestné právo)
Chcem sa opýtať, či sa dá stiahnuť podané trestne oznámenie v prípade, že už bolo vypočutie strán. Nakoľko už nemám silu a nerobí mi to dobre.
Odpovedá: JUDr. Milan Ficek, advokát (odpoveď odoslaná: 13.06.2018)
trestné právo je postavené na princípe oficiality, čo znamená, že orgány činné v trestnom konaní sú povinné prešetriť každý trestný čin, o ktorom sa dozvedia. Nefunguje to ako v civilnom práve, kde je možné vziať žalobu späť. Jedinou možnosťou je tzv. súhlas poškodeného podľa § 211 Trestného poriadku:
(1) Trestné stíhanie pre trestný čin ublíženia na zdraví podľa § 157 a 158, ohrozovania pohlavnou chorobou podľa § 167, neposkytnutia pomoci podľa § 177 a 178, krádeže podľa § 212, sprenevery podľa § 213, neoprávneného užívania cudzej veci podľa § 215, neoprávneného používania cudzieho motorového vozidla podľa § 216 a 217, podvodu podľa § 221, podielnictva podľa § 231 a 232, úžery podľa § 235, zatajenia veci podľa § 236, porušovania povinností pri správe cudzieho majetku podľa § 237 a 238, poškodzovania veriteľa podľa § 239, zvýhodňovania veriteľa podľa § 240, poškodzovania cudzej veci podľa § 245 a 246, poškodenia a zneužitia záznamu na nosiči informácií podľa § 247, porušovania autorského práva podľa § 283, krivého obvinenia podľa § 345, nebezpečného prenasledovania podľa § 360a, ohovárania podľa § 373, poškodzovania cudzích práv podľa § 375 Trestného zákonaproti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ako aj pre trestný čin opilstva podľa § 363 Trestného zákona, ak inak vykazuje znaky skutkovej podstaty niektorého z týchto trestných činov, možno začať a v už začatom trestnom stíhaní pokračovať iba so súhlasom poškodeného. Ak je poškodených jedným skutkom niekoľko, stačí súhlas len jedného z nich.
(2) Ustanovenie odseku 1 sa nepoužije, ak takým činom bola spôsobená smrť alebo poškodeným je štát, obec, vyšší územný celok, právnická osoba s majetkovou účasťou štátu alebo právnická osoba, ktorá hospodári s verejnými financiami.
Ak sa týka § 211 aj Vášho prípadu, potom, ak by poškodený nedal súhlas, resp. tento vzal späť, potom by sa v trestnom konaní nepokračovalo.
V piatok 3. 3. 2017 som podal trestné oznámenie na manželku za napadnutie nožom, keď som sa kúpal. Bola pod vplyvom alkoholu. Teraz sa už lieči na psychiatrickom oddelení v Žiline. Pri pokuse som ju odzbrojil. Mám stiahnuť trestné oznámenie, ak s ňou chcem žiť ďalej alebo sa s ňou rozviesť? Nie je to prvýkrát čo sa lieči z alkoholizmu. Ďakujem za skorú odpoveď.
Odpovedá: (odpoveď odoslaná: 07.03.2017)
Dobrý deň, trestné oznámenie nie je možné vziať späť. Orgány činné v trestnom konaní sú podľa trestného poriadku povinné aj z vlastnej iniciatívy začať trestné stíhanie, ak sa dozvedia o skutočnostiach nasvedčujúcich tomu, že bol spáchaný trestný čin. Trestné právo nepozná inštitút "späťvzatia trestného oznámenia". V prípade, že by ste svoju vôľu prejavili na príslušnom oddelení PZ SR v trestnom stíhaní by pokračovali. Rovnako trestné stíhanie nie je prekážkou pre rozvod manželstva.
Dá sa stiahnuť podaná sťažnosť?
Stiahnutie trestného oznámenia
Odmietnutie trestného oznámenia
Rozvod - späťvzatie návrhu ?
﻿M﻿o﻿n﻿i﻿k﻿a﻿ ﻿C﻿h﻿r﻿o﻿u﻿s﻿t﻿o﻿v﻿á﻿
Bola som milo prekvapená skorou odpoveďou, ktorá mi veľmi pomohla.Vrelo odporúčam sa obrátiť na túto...
﻿S﻿a﻿m﻿u﻿e﻿l﻿ ﻿A﻿d﻿a﻿m﻿č﻿í﻿k﻿
Po zvážení som sa rozhodol pre službu premium a bol som spokojný .Z odpovedí som cítil úprimnú...
﻿L﻿u﻿c﻿i﻿a﻿ ﻿K﻿o﻿s﻿i﻿c﻿k﻿a﻿
Ďakujem veľmi pekne za Vašu skorú a jasnú odpoveď.Prajem príjemný a pekný deň
17.02.2020 - Dedičské právo nevlastných detí
17.02.2020 - Rýchly rozvod - Krok za krokom
17.02.2020 - Musí byť zmluva o dielo písomná?
17.02.2020 - Spoluvlastník nechce vyplatiť podiel
17.02.2020 - Môžem mu zrušiť trvalý pobyt a musím mu nájsť bývanie?